Hvis udlejer sender en lejekontrakt til lejer, der ikke er underskrevet af udlejer, er udgangspunktet, at det er et bindende tilbud om indgåelse af en lejeaftale ifølge aftaleloven. Der kan imidlertid være omstændigheder der gør, at udgangspunktet må fraviges.    Det kan for eksempel være, at udlejer har informeret lejer om, at lejekontrakten blot er et udspil eller en kladde, som udlejer ønsker lejers bemærkninger til. Hvis udlejer ikke er kommet med en lignende tilkendegivelse om, at lejekontrakten ikke er endelig, vil lejers rettidige accept værende bindende. Lejer og udlejer kan herefter kun komme ud af lejeaftalen ved at opsige lejekontrakten med det i lejekontrakten aftalte opsigelsesvarsel.